MI Cape Town kies David om boulers te timmerTim David in aksie vir die Mumbai Indians. Foto: Twitter. MI Cape Town het vir Tim David nadergetrek om die beseerde Liam Livingstone se skoene vir die res van die SA20-toernooi vol te staan. Livingstone, wat as een van die gevaarlikste T20-spelers ter wêreld gereken word, het sy knie in Engeland se onlangse toetsreeks teen Pakistan beseer en hy het nie ŉ enkele wedstryd in die plaaslike mik-en-moker-skouspel gespeel nie. David is egter ŉ uitstekende plaasvervanger. Die 26-jarige Australiër – wat in Singapoer gebore is – het reeds 3 261 lopies in 152 wedstryde teen ŉ flinke treftempo van 162,88 geslaan. Hy het terselfdertyd ook 193 sesse gemoker. Tim David smashed fifty from just 27 balls, this is brutal.pic.twitter.com/9aNqlLu8QI — Johns. (@CricCrazyJohns) January 15, 2023 Sy waarde as T20-speler het ŉ aansienlike hupstoot gekry toe die eienaars van die Mumbai Indians hul beursies groot oopgemaak het om sy dienste vir die onlangse Indiese Premierliga te bekom. Hy het weliswaar net 86 balle vir sy IPL-span trotseer, maar hy het 16 aflewerings vir ŉ ses geslaan. It is ???????????? ???????????????? ???? Welcome to the #MICapeTown family, @timdavid8! ???? #OneFamily pic.twitter.com/R3X2arCCkZ — MI Cape Town (@MICapeTown) January 30, 2023